من نهار تفركَعات قضية “حمزة مون بيبي” وسيمو بنبشير مسلطة عليه الاضواء حيت واحد من المشتبهين فيهم بالملف لي ولا قضية رأي عام. وبعدما صدرات النيابة العامة مذكرة بحث على الصعيد الدولي في حقو، سيمو مادار حتى تعليق وبقى ضارب الطم وحتى العدالة ماعطات حتى شي ميزاجور لشنو دارو معاه، وفين وصلات مذكرة البحت عليه.. والبارح السب، فجرات الفنانة المغربية، سعيدة شرف مفاجأة كبيرة خلال الندوة اللي دارت فواحد من الاوطيلات ديال كازا، بعدما كشفات على سمية مسير حساب “حمزة مون بيبي”، حسب الملف ديال القضية. وقالت سعيدة شرف فتصريحها: على ما ما فخباركش أنهم معترفين عليه انه هو صاحب الحساب، فالحكم فالملف قايلين أنه هو محمد بن بشير. وقرات شرف داكشي اللي جا فالمحضر وعرضات حتى نسخة منو فالندوة، وقالت: فضلا عن تأكيدهما أنهما على علم أن عائشة عياش قرصنت حساب سهام بادة الملقبة بسلطانة، وأن المتهمة دنيا بطمة تواصلت مع مسير الحساب بخصوص زوج سعيدة شرف، هذا علاوة على التصريح التمهيدي للمتهمة عايشة عياش التي أكدت علاقة المتهمتين المذكورتين وهما دنيا بطمة وابتسام بطمة، بمسير الحساب المذكور، المدعو محمد بن بشير. 
واش ماغاديش يشدوه ويخلص الحق حتى هو؟. سعيدة شرف: سيمو بنبشير هو مسير حساب “حمزة مون بيبي” وها الحجة فالمحضر – فيديو